पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। फतेहगढ़ साहिब जिले के सैकडों कांग्रेसी वर्करों द्वारा शिक्षा मंत्री सिकंदर सिंह मलूका के घर के सामने धरना व प्रदर्शन करते हुए रैली निकालकर किताब घोटाले को लेकर उनकी कैबिनेट से बर्खास्तगी की मांग की गई। प्रदर्शन का नेतृत्व सांसद सुखदेव सिंह लिबड़ा, उपाध्यक्ष प्रदेश कांग्रेस चरणजीत सिंह चन्नी, विधायक फतेहगढ़ साहिब कुलजीत सिंह नागरा, पूर्व विधायक हरबंस कौर दूलो व जिला कांग्रेस अध्यक्ष हङ्क्षरदर सिंह भांबरी कर रहे थे।
इस अवसर पर चन्नी ने कहा कि मुख्यमंत्री प्रकाश सिंह बादल दागी मंत्री की रक्षा कर रहे हैं, अच्छा होगा कि मलूका नैतिकता के आधार पर इस्तीफा दे दें। उन्होंने कहा, बादल अपना रुतबा दिखाने में नाकामयाब रहे हैं। लिबड़ा ने कहा कि मलूका की बर्खास्तगी तक कांग्रेस प्रदर्शन जारी रखेगी। प्रदेश कांग्रेस अध्यक्ष व पार्टी सांसद इस मामले को पहले ही मानव संसाधन विकास मंत्री के नोटिस में ला चुके हैं। वह जल्दी ही जांच दल को भेजेंगे। उन्होंने कहा कि मलूका के पास शिक्षा मंत्री बने रहने का कोई अधिकार नहीं है।
कुलजीत नागरा ने कहा कि मलूका का बने रहना स्कूली विद्यार्थियों के लिए अच्छा नहीं है। कांग्रेस नेताओं ने बादल से मलूका के मामले की जांच हाइकोर्ट के मौजूदा जज से करवाने को कहा है। यह कोई छोटा मामला नहीं है, बल्कि बहुत बड़ा घोटाला है। जिसमें पैसे व नैतिकता का घोटाला शामिल है। कांग्रेस पार्टी मलूका के मामले को अंजाम तक पहुंचाकर दम लेगी। इस अवसर पर कांग्रेसी नेताओं ने बादल व मलूका के विरोध में नारेबाजी की व कांग्रेस भवन चंडीगढ़ से गांव कांसल स्थित मलूका के निवास तक रोष मार्च निकाला गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn